STRATEGIJA

ODJELA ZA FRANCUSKE I FRANKOFONSKE STUDIJE

SVEUČILIŠTE U ZADRU

2022.-2026.

*Sadržaj*

**1. USKLAĐENOST STRATEGIJE SA SVEUČILIŠNIM I NACIONALNIM STRATEŠKIM OKVIRIMA**

**2. ANALIZA I OCJENA STANJA**

x.x. Osnivanje i organizacijska struktura Odjela za francuske i frankofonske studije

x.x. Studijski programi

x.x. Studenti

x.x. Akademsko osoblje

x.x. Administrativna i stručna služba

x.x. Infrastrukturni kapaciteti i tehnička opremljenost

x.x. Znanstveno-istraživačka i stručna djelatnost

x.x. Mobilnost i međunarodna suradnja

**3. PREPOZNAVANJE RAZVOJNIH POTREBA I POTENCIJALA**

SWOT analiza Odjela za francuske i frankofonske studije .............................................

**4. STRATEŠKI OKVIR**

x.x. Misija

x.x. Vizija

x.x. Ciljevi

x.x. Mjere

x.x.x. Nastavni rad .................................................................................

x.x.x. Znanstveno-istraživački rad........................................................................

x.x.x. Mobilnost i međunarodna suradnja ..............................................

x.x.x. Kultura kvalitete .........................................................................

x.x.x. Doprinos lokalnoj zajednici .........................................................................

**1. Usklađenost strategije sa sveučilišnim i nacionalnim strateškim okvirima**

Strateški dokument Odjela za francuske i frankofonske studije donosi se na temelju Odluke Vijeća Odjela od 7.ožujka 2023. U izradi dokumenta sudjeluju svi stalno zaposleni nastavnici Odjela za francuske i frankofonske studije.

Strategija Odjela za francuske i frankofonske studije oslanja se na sljedeće strateške dokumente:

• Strategija Odjela za francuske i frankofonske studije za prethodna razdoblja

• Strateški ciljevi za Odjela za francuske i frankofonske studije za razdoblje od 2020. do 2023. godine (usvojeni na sjednici Odjela 7. 1. 2020.)

• Strategija razvoja Sveučilišta u Zadru 2017. - 2022.

• Strateški program znanstvenih istraživanja u području društvenih i humanističkih znanosti te u umjetničkom području od 2020. do 2024.

• Deklaracija o primjeni načela otvorene znanosti na Sveučilištu u Zadru

• Plan ravnopravnosti spolova Sveučilišta u Zadru 2022. – 2026.

• Nacionalne smjernice za transfer tehnologije i znanja

• Europski standardi i smjernice za osiguravanje kvalitete (European Standards and Guidelines for Quality Assurance, tzv. ESG-standardi)

Strategija Odjela za francuske i frankofonske studije usklađena je sa Strategijom Sveučilišta u Zadru, znanstvene i visokoškolske ustanova koja je prostor kreativnog stvaranja i transfera novih znanja i tehnologija. Sveučilište u Zadru moderno je međunarodno sveučilište, generator znanja i pokretač inovativnih promjena zasnovanih na potrebama društva te načelu jednakih mogućnosti, društveno odgovornog ponašanja i visokih etičkih standarda. Sukladno navedenom, četiri glavna strateška cilja su:

1. Unapređenje uvjeta rada studenata i djelatnika Sveučilišta
2. Jačanje kadrovske strukture Sveučilišta
3. Implementacija inovativnih procesa na Sveučilištu
4. Internacionalizacija Sveučilišta.

Strateški program znanstvenih istraživanja Sveučilišta u Zadru u području društvenih i humanističkih znanosti osigurava kontinuitet i unapređenje znanstvene djelatnosti u razdoblju od 2020. do 2024. godine, nastavljajući se na spomenuti Strateški program znanstvenih istraživanja u području društvenih i humanističkih znanosti te u umjetničkom području u razdoblju od 2015. do 2019. godine. Ciljevi Strateškog programa definirani su sukladno s nacionalnim zakonodavnim okvirom te relevantnim strateškim dokumentima na lokalnoj, regionalnoj, nacionalnoj i EU razini (Strategija Europe 2020, Nacionalni program reformi Republike Hrvatske za 2017. godinu, Strategija obrazovanja, znanosti i tehnologije Republike Hrvatske (2014.), Strategija pametne specijalizacije Republike Hrvatske za razdoblje od 2016. do 2020. godine (S3), Županijska razvojna strategija Zadarske županije 2016. –2020. te Strategija razvoja Grada Zadra 2013. – 2020.).

Strateški program znanstvenih istraživanja obuhvaća strateške ciljeve i očekivane ishode strateškog programa znanstvenih istraživanja, znanstvene teme na kojima će se raditi u strateškom razdoblju i uz njih vezane posebne ciljeve, plan organizacijskog razvoja znanstvene organizacije, pokazatelje uspješnosti provedbe strateškog programa te znanstvenike koji istražuju u navedenim znanstvenim područjima i pripadajućim poljima. Strateškim se dokumentom želi dodatno ojačati međunarodna vidljivost i prepoznatljivost Sveučilišta u Zadru u istraživanjima u području društvenih i humanističkih znanosti i u umjetničkom području. Kroz mrežu EU-CONEXUS čiji je član Sveučilište u Zadru, omogućit će se povezivanje s ostalim znanstvenim područjima i disciplinama što će nesumnjivo dovest će do veće mobilnosti, intenzivnije razmjene znanja i iskustva, ali će i ojačati društvena ulogu Sveučilišta u Zadru.

**2. ANALIZA I OCJENA STANJA**

**Osnivanje i organizacijska struktura Odjela za francuske i frankofonske studije**

Početci Odjela za francuske i frankofonske studije sežu u 1956. godinu, kada je osnovana Katedra za francuski pri Romanskom odsjeku tadašnjeg Filozofskog fakulteta u Zadru, koji je bio sastavnica Sveučilišta u Zagrebu. Početkom sedamdesetih godina 20. stoljeća Katedra je prerasla u Odsjek za francuski jezik i književnost Filozofskog fakulteta u Zadru Sveučilišta u Splitu. Osnivanjem integriranog Sveučilišta u Zadru 2002. godine, Odsjek je reorganiziran kao Odjel za francuski jezik i književnost. Do bolonjske reforme, provedene u akademskoj godini 2005./2006., na Odjelu se izvodio dodiplomski studij francuskog jezika i književnosti koji je prvenstveno osposobljavao nastavnike u osnovnim i srednjim školama te drugim odgojno-obrazovnim ustanovama, javnima (državnima) i privatnima, višim i visokim učilištima i fakultetima. Ovaj je studij priveden kraju u akademskoj godini 2007./2008. U okviru bolonjskog procesa na Odjelu je pokrenut preddiplomski studij francuskog jezika i književnosti te dva diplomska studija: francuskog jezika i književnosti te romanistike. Odlukom Senata Sveučilišta u Zadru 10. studenog 2008. Odjel je preimenovan u Odjel za francuske i iberoromanske studije i ustrojen u dva odsjeka: Odsjek za francuski jezik i književnost i Odsjek za iberoromanske studije. Odlukom Senata sveučilišta u Zadru dva Odsjeka od 1. 10. 2018. postaju samostalni Odjeli, Odjel za francuske i frankofonske studije i Odjel za hispanistiku i iberske studije, a Odjel za francuske i iberoromanske studije prestaje s djelovanjem.

**Studijski programi**

Trenutačno se na Odjelu izvodi sveučilišni preddiplomski trogodišnji (dvopredmetni) studij francuskog jezika i književnosti i dva sveučilišna diplomska dvogodišnja studija. Po završetku preddiplomskog studija studenti/ce mogu nastaviti studij na sveučilišnom diplomskom studiju francuskog jezika i književnosti nastavničkog smjera i na sveučilišnom diplomskom studiju francuskog jezika i književnosti prevoditeljskog smjera. Stručni naziv koji se stječe završetkom prijediplomskog studija je sveučilišni prvostupnik/ica francuskog jezika i književnosti. Stručni naziv koji se stječe završetkom sveučilišnog diplomskog studija francuskog jezika i književnosti nastavničkog smjera je univ. mag. educ. franc., a završetkom sveučilišnog diplomskog studija francuskog jezika i književnosti prevoditeljskog smjera je univ. mag. philol. franc. Nakon završenog prijediplomskog studija francuskog jezika i književnosti studenti mogu studij nastaviti i na nekom srodnom studijskom programu na ostalim hrvatskim i europskim sveučilištima. Po završetku diplomskog studija studenti/ce mogu nastaviti studij na sveučilišnom doktorskom studiju i na specijalističkom doktorskom stručnom studiju.

**Studenti**

Odjel je otvoren za sve one koji žele učiti i proučavati francuski jezik i frankofonske kulture: za one koji su učili francuski jezik, formalno ili neformalno, kao i za one bez znanja francuskoga jezika. Za studente koji nisu učili francuski jezik Odjel u rujnu organizira besplatni dvotjedni intenzivni tečaj.

**Akademsko osoblje**

Na Odjelu za francuske i frankofonske studije trenutno je zaposleno 13 nastavnika/ica:

- 9 u znanstveno-nastavnom zvanju

- 1 u suradničkom zvanju

- 3 u nastavničkim zvanjima.

Nastava na Odjelu održava se uz primjenu najviših obrazovnih standarda suvremenog visokog obrazovanja, suvremenu literaturu dostupnu svim studentima/icama, pomoćne nastavne materijale, multimedijalnu opremu i mogućnost korištenja računalno-posredovanih prezentacija. Osnovna djelatnost Odjela, pored nastavne, je i poticanje znanstveno-istraživačkog rada kroz objavljivanje znanstvenih radova, te kroz organizaciju seminara, znanstvenih i stručnih konferencija, suradnju sa sveučilištima, stručnim udruženjima i drugim organizacijama u zemlji i inozemstvu koji se bave obrazovanjem, lingvistikom, književnom teorijom, francuskom i frankofonskim književnostima i kulturama te književnim i stručnim prevođenjem.

**Administrativna i stručna služba**

Na Odjelu za francuske i frankofonske studije trenutačno je zaposlena jedna tajnica koja ujedno obavlja i tajničke poslove za Odjel za hispanistiku i iberske studije. U knjižnici Odjela za francuske i frankofonske studije na pola radnog vremena zaposlen je diplomirani knjižničar.

**Infrastrukturni kapaciteti i tehnička opremljenost**

Nastavana Odjelu za francuske i frankofonske studije odvija se u tri predavaonice, koje se dijele s Odjelom za hispanistiku i iberske studije, slabe opremljenosti, zastarjele te estetski i energetski posve neprikladne stolarije. Značajan problem predstavlja i neklimatiziranost prostora (što je posebno problematično za obavljanje osnovne djelatnosti tijekom ljetnog semestra) te nedostatak ili nestabilnost bežičnog interneta (wi-fi) na više lokacija. Knjižnica Odjela za francuske i frankofonske studije ujedno je i (neprikladna) predavaonica u kojoj se svakodnevno održava redovita nastava što onemogućuje korištenje njenog punog potencijala. Knjižnica je opremljena nedovoljnim izborom naslova te brojem primjeraka stručne i znanstvene literature. U nastavničkim kabinetima niske kvadrature smješteno je od dva do četiri nastavnika koji nerijetko dijele isti radni stol i/ili računalo.

**Znanstveno-istraživačka i stručna djelatnost**

Odjel je integralni dio kako hrvatskog, tako i europskog istraživačkog prostora. Tu ulogu ostvaruje sudjelovanjem zaposlenika u znanstveno-nastavnim i nastavnim zvanjima u istraživanjima čiji se rezultati objavljuju u relevantnim znanstvenim publikacijama. Zaposlenici redovito sudjeluju i u brojnim aktivnostima popularizacije znanosti, čime pridonose promociji znanosti i znanstvenog djelovanja općenito te posebice edukaciji javnosti i popularizaciji francuskog jezika i književnosti.

**Francuski lektorat**

Gotovo od osnutka Odsjeka za francuski jezik i književnost na Odsjeku, odnosno Odjelu zaposlen je jedan ugovorni strani lektor na osnovu suradnje s Veleposlanstvom Republike Francuske u Hrvatskoj i Ministarstva vanjskih poslova Republike Francuske. Ugovorni strani lektor je izvođač kolegija za stjecanje jezičnih kompetencija koje su predviđene studijskim programima i odobrene od strane Senata Sveučilišta.

Strani lektor radi na promociji francuskog jezika putem izvannastavnih aktivnosti u koje su uključeni kako studenti, tako i učenici osnovnih i srednjih škola u gradu i županiji kao i ostali Odjelni nastavnici.

**Mobilnost i međunarodna suradnja**

Odjel prati i potiče mobilnost studenata/ica i nastavnika/ca, kao i međunarodnu kompetitivnost nastavnog i znanstvenog rada. S tim u vezi, postignuta je suradnja s devetnaest sveučilišta u Republici Francuskoj i u ostalim europskim zemljama, s kojima su potpisani ugovori o mobilnosti unutar Erasmus+ programa za visoko obrazovanje. Odjel je uključen u Ceepus mrežu FISH (French, Italian, SpanisH) - Romance Languages and Cultures - Strategies of Communication and Culture Transfer in Central Europe (HU-0809-10-2223).

**3. PREPOZNAVANJE RAZVOJNIH POTREBA I POTENCIJALA**

Kao temelj za strateško promišljanje budućeg razvoja Odjela za francuske i frankofonske studije izrađena je analiza stanja kojom su se utvrdile snage i slabosti Odjela, kao i prijetnje i prilike u njegovom okruženju.

SWOT analiza Odjela

|  |  |
| --- | --- |
| Snage  • Institucionalna suradnja s drugim Odjelima Sveučilišta u Zadru, kao i različitim domaćim i međunarodnim znanstvenim institucijama  • Odlazne i dolazne Erasmus+ studentske, nastavničke i administrativne razmjene na Sveučilištu u Zadru  • Međuinstitucionalna (domaća i međunarodna) suradnja u interdisciplinarnim istraživanjima  • Sudjelovanje u nacionalnim i međunarodnim znanstvenim projektima čiji je nositelj ili partner Sveučilište u Zadru.  • Aktivno uključivanje u društveni i kulturni život grada Zadra i Republike Hrvatske  • Idealan omjer studenata i nastavnika  • Suradnja s prevoditeljima s francuskog jezika i izdavačkom industrijom  • Stručna praksa za studente diplomskog studija prevoditeljstva u zemlji i inozemstvu  • Raznolike izvannastavne aktivnosti koje nadopunjuju studijske programe  • organizacija i provedba međunarodnih ispita (DELF-DALF) u poznavanju francuskog jezika za studente svih studijskih grupa kao i širu javnost u svrhu popularizacije i učenja francuskog jezika.  • Suradnja s veleposlanstvima i kulturnim centrima frankofonskih zemalja u Hrvatskoj | Slabosti  • Smanjenje zanimanja studenata za upis na humanističke studije  • Izraziti pad nataliteta u Republici Hrvatskoj  • Nedovoljan broj znanstveno-istraživačkih projekata na kojima sudjeluju, ili ih vode, zaposlenici Odjela  • Nizak broj znanstvenih radova objavljenih u bazama Scopus i Web of Science  • Reizbori u znanstveno-nastavna zvanja  • Mali broj ostvarenih mobilnost nastavnika/ica u sklopu programa Erasmus+, Ceepus itd.  • Nedostatak vlastitih financija  • Problem financiranja znanosti na nacionalnoj razini  • Ograničeni resursi za nabavu znanstvene i stručne literature  • Ograničeni pristup nekim znanstvenim bazama.  • Nemogućnost zapošljavanja znanstvenih novaka  • Nedostatak nastavnog i uredskog prostora te opreme za rad  • Nedostatak mehanizama za nagrađivanje znanstvenika koji postižu zapažene rezultate i za penaliziranje akademskog osoblja koje ne ostvaruje znanstvene rezultate  • Preopterećenost nastavnika administrativnim obvezama  • Nedostatno vrijeme za bavljenje znanstvenim istraživanjima i diseminacijom njihovih rezultata   * Nedostatno vrijeme i literatura za pripremu nastave * Nedostatak mehanizama za nagrađivanje nastavnika koji postižu zapažene rezultate (studentske ankete, evaluacija, odabir izbornih predmeta) i za penaliziranje akademskog osoblja koje ne ostvaruje adekvatne nastavne rezultate |
| Mogućnosti  • Mogućnost prijave na projekte financirane od strane Hrvatske zaklade za znanost i Europske unije  • Povezivanje sa srodnim odjelima /odsjecima u Republici Hrvatskoj i ostalim državama Europske unije u realizaciji istraživačkog i nastavnog rada  • Otvaranje većeg broja kolegija koji se izvode na Odjelu studentima drugih odjela.  • Jačanje suradnje s veleposlanstvima i kulturnim centrima frankofonskih zemalja u Hrvatskoj  • Daljnje jačanje suradnje s društvenim subjektima (pokretanje tržišno zanimljivih studijskih programa)  • Pokretanje, samostalno ili u suradnji s drugim odjelima/institucijama, različitih oblika poslijediplomskog usavršavanja (edukacije, specijalistički i stručni poslijediplomski studiji, doktorski studij)  • Dostupnost građe pohranjene u Znanstvenoj knjižnici u Zadru i Državnom arhivu u Zadru  • Mogućnost daljnjeg znanstvenog i stručnog osposobljavanja i usavršavanja djelatnika na brojnim inozemnim sveučilištima i institucijama s kojima je potpisan ugovor o suradnji  • Suradnja s nastavnicima francuskog jezika u čijim se osnovnim i srednjim školama održava školska praksa za studente diplomskog studija nastavničkog smjera  • Daljnje jačanje suradnje s prevoditeljima s francuskog jezika i izdavačkom industrijom  • Osnaživanje stručne prakse za studente diplomskog studija prevoditeljstva  • Pokretanje novih studijskih programa | Prijetnje  • Nedovoljna izdvajanja za znanost iz državnih fondova  • Pad zanimanja za humanističke studijske programa u Europskoj uniji  • Demografska slika Republike Hrvatske i daljnji pad nataliteta  • Konkurencija velikog broja različitih studijskih programa u Republici Hrvatskoj  • Pritisak na društveno-humanističko područje znanosti kao manje vrijedne znanstvene discipline u odnosu na STEM znanstveno područje.  • Lokalna zajednica nedovoljno prepoznaje kapacitete Odjela i Sveučilišta   * Izlazak sveučilišnih djelatnosti na otvoreno tržište.   • Dostupnost i cijena studentskog smještaja u Zadru |

**4. STRATEŠKI OKVIR**

**Misija**

Od svog osnutka 1956. godine današnji Odjel za francuske i frankofonske studije djeluje s istom misijom: pružati studentima preddiplomskih i diplomskih studija kvalitetno, konkurentno i kompetitivno obrazovanje u području francuskih i frankofonskih studija, kontinuirano osiguravati mobilnost studenata i nastavnika, poticati međuodjelnu i međusveučilišnu suradnju, provoditi znanstvena istraživanja u području humanističkih znanosti (polje filologije), koji su ciljevima i metodologijom usklađena s najrecentnijim istraživanjima u europskom istraživačkom prostoru i šire, kao i s nacionalnim istraživačkim prioritetima. Na ovim istraživanjima utemeljena je i obrazovna djelatnost Odjela za francuske i frankofonske studije. Misija Odjela uključuje i aktivno sudjelovanje u razvoju Sveučilišta u Zadru, grada Zadra, Zadarske županije, Republike Hrvatske i Europske unije te poticanje razvoja društva i gospodarstva utemeljeno na znanju i primjeni rezultata istraživanja. S ciljem ostvarenja svoje misije, Odjel surađuje s upravom Sveučilišta u Zadru, s ostalim odjelima i institucijama visokog obrazovanja u Hrvatskoj i izvan nje, kao i s lokalnom te širom zajednicom.

**Vizija**

Sveučilište u Zadru sebe poima kao moderno međunarodno sveučilište koje je generator znanja i pokretač inovativnih promjena zasnovanih na potrebama društva te načelu jednakih mogućnosti, društveno odgovornog ponašanja i visokih etičkih standarda. U tom smislu, vizija Odjela za francuske i frankofonske studije osigurati studentima stjecanje znanja iz područja francuskih i frankofonskih studija uz primjenu najviših standarda suvremenog humanističkog visokog obrazovanja, koje će se temeljiti na spoznajama dobivenih iz izvornog znanstveno-istraživačkog rada djelatnika Odjela koji se bave lingvistikom, književnom teorijom, povijesti književnosti, francuskom i frankofonskim književnostima i kulturama, (gloto)didaktikom, metodikom te književnim i stručnim prevođenjem.

**Ciljevi**

1. kontinuirano poboljšavati kvalitetu izvedbenih programa pojedinih studija i ponudu obveznih i izbornih kolegija
2. podučavati o najnovijim i najrelevantnijim znanstvenim spoznajama i dostignućima unutar struke
3. kontinuirano poticati kvalitetu nastavnog rada i primjenu suvremenih obrazovnih metoda i alata
4. uskladiti i revalorizirati studentska opterećenja na kolegijima
5. poticati studente/ice na kritičko mišljenje i samostalni istraživački rad
6. unaprijediti sustav stručne prakse
7. kontinuirano pratiti, analizirati i poboljšavati uspješnost studiranja na Odjelu
8. uspostaviti sustav koji će omogućiti dobivanje redovitih povratnih informacija o zapošljivosti završenih studenata, odnosno informacije o odnosu znanja i vještina stečenih studiranjem i kompetencija potrebnih za rad
9. kontinuirano promovirati atraktivnost studijskog programa unutar europskog i hrvatskog obrazovnog prostora.
10. kontinuirano poticati kvalitetu znanstveno-istraživačkog rada djelatnika
11. poticati publiciranje znanstvenih radova u hrvatskim i međunarodnim znanstvenim časopisima A1 kategorije te onima indeksiranim u bazama Scopus i WoS
12. poticati prijave znanstveno-istraživačkih projekata
13. poticati aktivno sudjelovanje nastavnika na domaćim i međunarodnim znanstvenim skupovima.
14. poticati nastavnike/ice u suradničkim, znanstveno-nastavnim i nastavnim zvanjima na usavršavanje i redovito napredovanje.
15. poticati organizaciju znanstvenih skupova i konferencija te ljetnih škola
16. unaprijediti suradnju s lokalnim i nacionalnim institucijama (odgojno-obrazovne ustanove, muzeji i druge ustanove u kulturi)
17. poticati prijenos znanja stečenog znanstveno-istraživačkim i nastavnim radom putem održavanja javnih predavanja, radionica, promocija i sl. unutar lokalne zajednice
18. uspostaviti funkcionalan, transparentan i učinkovit sustav upravljanja ljudskim i materijalnim resursima, koji će omogućiti učinkovito i sigurno poslovanje
19. osigurati kulturu kvalitete, izvrsnosti, društvene odgovornosti i etičnosti u radu Odjela

**Mjere**

Strategija Odjela za razdoblje 2022.-2026 obuhvaća mjere u sljedećih šest područja: a) nastavni rad, b) znanstveno-istraživački rad, c) mobilnost i međunarodna suradnja, d) doprinos lokalnoj zajednici, e) kultura kvalitete.

Nastavni rad

Jedan od temeljnih zadataka i ciljeva Odjela za francuske i frankofonske studije je kontinuirano poticati kvalitetu izvođenja nastave na svim studijskim programima u svim njezinim segmentima. Odjel mora pružiti obrazovanje na prijediplomskoj i diplomskoj razini studija koje se temelji na jasno definiranim ishodima učenja, i s njima usklađenim aktivnostima i postupcima vrednovanja, prilagođeno europskom prostoru visokog obrazovanja te potrebama gospodarstva i društva u cjelini. Odjel bi u budućnosti trebao težiti jačanju postojećih programa uvođenjem novih kolegija i na preddiplomskoj i diplomskoj razini. Kako bi osigurao priljev studenata u narednim godinama, Odjel treba u užem i širem okruženju poticati rano učenje francuskog jezika u osnovnim i srednjim školama.

**Cilj 1. : kontinuirano poboljšavati studijske programe**

Mjera 1.1. adekvatnije rasporediti pojedine nastavne sadržaje unutar postojećih programa

Mjera 1.2: revidirati ponudu izbornih kolegija

Mjera 1.3.: kontinuirano obogaćivati programe implementiranjem najnovijih znanstvenih sadržaja i spoznaja

Mjera 1.4: unaprjeđivati ishode studija i ECTS opterećenja na pojedinim kolegijima

Mjera 1.5; povećati sate terenske i praktične nastave

Mjera 1.6: primjenjivati načela aktivne pedagogije (u slučajevima kad je to moguće)

Indikatori provedbe: povratne informacije studenata i spoznaje stečene postupcima unutarnje i vanjske evaluacije

**Cilj 2.:** **Unaprjeđivati nastavni rad**

Mjera 2.1.: unaprjeđivati kvalitetu nastave utemeljenu na jasno definiranim ishodima učenja pojedinog kolegija koji su usklađeni s ishodima pojedinog studijskog programa

Mjera 2.2.: poticati sudjelovanje nastavnika na različitim oblicima kontinuiranog stručnog usavršavanja

Mjera 2.3.: poticati tematske sjednice Stručnog vijeća posvećene sadržaju i kvaliteti nastave

Mjera 2.4: izrađivati udžbenike i ostale vrste nastavnih materijala koji se mogu koristiti u nastavi

Indikatori provedbe: broj stručnih usavršavanja nastavnika, povratne informacije studenata pomoću studentske ankete, broj provedenih tematskih radionica

**Cilj 3: poboljšati različite načine rada i suradnje sa studentima**

Mjera 3.1.: Nastavom usmjerenom na studente i njihove potrebe, uspješno pripremiti studente za samostalno i kritičko razmišljanje, aktivno i odgovorno sudjelovanje u društvu te uspješno uključivanje u svijet rada

Mjera 3.2.: pružati potporu studentima kroz razvijen i učinkovit sustav mentorstva, te sustav studenta – mentora

Mjera 3.3: pružati podršku studentima iz ranjivih skupina

Mjera 3.4: aktivno uključivati studente u rad Odjela

Indikatori provedbe: veća prolaznost i prohodnost studenata, smanjenje broja studenata u izvanrednom statusu; završavanje studija u redovnom roku, rezultati interne evaluacije

**Cilj 4.: poticati studentsku izvrsnost i aktivniju posvećenost studiju**

Mjera.4.1.: unaprijediti sustav nagrađivanja izvrsnih studenata

Mjera 4.2. : valorizirati izvannastavne aktivnosti studenata

Mjera 4.3. dati potporu studentima za organiziranje studentskih projekata

Mjera 4.4: poticati studente na sudjelovanje u znanstveno-stručnim projektima/aktivnostima Odjela

Mjera 4.5; poticati studente na aktivno sudjelovanje na znanstvenim i stručnim skupovima

Indikatori provedbe: broj nagrađenih studenata, studentske ankete, broj održanih studentskih projekata, broj održanih izlaganja na skupovima

**Cilj 5.: nastaviti i intenzivirati suradnju sa drugim Odjelima Sveučilišta**

Mjera 5.1.: intenzivirati unutarsveučilišnu suradnju s filološkim i drugim Odjelima poticanjem razmjene primjera dobre prakse

Indikator provedbe: broj realiziranih zajedničkih aktivnosti

Znanstveno-istraživački rad

**Cilj 1: jačati kvalitetu i vidljivost znanstveno-istraživačkog rada**

Mjera 1.1.: povećati broj objavljenih radova u časopisima indeksiranim u bazama WOS i Scopus te u časopisa kategorije A1

Mjera 1.2.: pojačati sudjelovanje u domaćim i međunarodnim znanstvenim i stručnim projektima

Mjera 1.3: povećati broj prijavljenih znanstvenih i stručnih projekata

Mjere 1.4.: povećati broj izlaganja na međunarodnim konferencijama i skupovima

Mjera 1.5: organizirati više domaćih i međunarodnih konferencija i skupova

Mjera 1.6: povećati broj projekata transfera znanja i tehnologija

Mjera 1.7: pojačati angažman djelatnika Odjela na poslijediplomskim i specijalističkim studijima

Mjera 1.8: povećati broj sudjelovanja u aktivnostima popularizacije znanosti

Mjera 1.9: djelovati u skladu s načelima otvorene znanosti

Mjera 1.10: aktivno koristiti dosege digitalne humanistike

Indikatori provedbe: broj objavljenih radova, citiranost, broj sudjelovanja u znanstveno-istraživačkim projektima, broj izlaganja na konferencijama

Mobilnost i međunarodna suradnja

U interesu Odjela za francuske i frankofonske studije poticati je i intenzivirati mobilnost studenata/ica i nastavnog osoblja te projekte međunarodne suradnje i razmjene. Povećanje broja dolaznih i odlaznih mobilnosti studenata i nastavnog osoblja važni su ciljevi i za Sveučilišnu Strategiju u dijelu internacionalizacije Sveučilišta.

**Cilj 1.: kontinuirano poticati mobilnost**

Mjera 1.1: poticati potpisivanje novih ugovora o suradnji s inozemnim sveučilištima u okviru programa Erasmus+

Mjera 1. 2: povećati odlaznu i dolaznu mobilnost nastavnika

Mjera 1. 3: povećati dolaznu mobilnost studenata

Mjera 1.4: aktivnije se uključivati u rad Ceepus mreža

Mjera 1.5: povećati broj kolegija na francuskom i engleskom jeziku koje Odjel nudi u sklopu svojih studijskih programa

**Cilj 2.: kontinuirano poticati međunarodnu suradnju**

Mjera 2.1: pokretati nove međunarodne znanstvene i stručne projekte

Mjera 2.2: organizirati međunarodne znanstvene skupove i ljetne škole

Mjera 2.3: uključivati se u međunarodne znanstvene mreže

Mjera 2.4: jačati suradnju s partnerskim institucijama unutar EU Conexus mreže

Mjera 2.5: jačati suradnju s partnerskim institucijama unutar Ceepus mreže

Mjera 2.6: jačati suradnju s partnerskim institucijama unutar Erasmus+ mreže

Indikator provedbe: broj projekata, broj mreža

Doprinos lokalnoj zajednici

U skladu sa Strategijom Sveučilišta u Zadru, Odjel za francuske i frankofonske studije može pridonijeti kulturnom životu šire društvene zajednice priređivanjem kulturnih i umjetničkih događanja te projektima popularizacije znanosti i kulture koje je moguće ostvariti u suradnji s gradskim i županijskim obrazovnim i kulturnim ustanovama te udrugama civilnog društva.

Odjel usko surađuje s Hrvatsko-francusko udrugom (Zadar), francuskim, belgijskim i kanadskim Veleposlanstvom (Zagreb), te određenim brojem dionika iz javnog i privatnog sektora. Svoj potencijal za suradnju s javnim i privatnim sektorom Odjel prvenstveno prepoznaje u formiranju kadra za poslove u domeni obrazovanja, prevođenja, turizma, kulture, komunikacije i drugih djelatnosti za koje je važno poznavanje stranih jezika, ali i francuske te frankofonskih kultura.

**Cilj 1.: intenzivirati uključivanje Odjela u život zajednice**

Mjera 1.1.: popularizirati francuski jezik i književnost, frankofonske književnosti i kulture kroz javna predavanja, tribine, nastupe u medijima, te učiniti dostupnim široj javnosti rezultate znanstvenoga i nastavnog rada primjenjive za opće dobro

Mjera 1.2: nastaviti i intenzivirati suradnju s različitim odgojno-obrazovnim institucijama

Mjera 1.3: uspostaviti i graditi kontakte s Alumnijima

Indikatori provedbe: broj održanih javnih predavanja, tribina, radionica, nastupa u medijima

**Cilj 2.: osigurati javnu dostupnost podataka**

Mjera 2.1.: kontinuirano ažurirati mrežne stranice i društvene mreže Odjela

Indikator provedbe: dostupnost relevantnih i najnovijih informacija na mrežnim stranicama i društvenim mrežama Odjela

**Cilj 3: povećati broj stručnih projekata pokrenutih u suradnji s gospodarstvom, civilnim i javnim sektorom, tijelima državne uprave i jedinicama lokalne uprave i samouprave, nevladinim udrugama**

Indikatori provedbe: broj prijavljenih stručnih projekata

**Cilj 4.: poticati izvrsnost u stručnom radu**

Mjera 4.1. organizirati nacionalne i lokalne stručne skupove

Mjera 4.2: stručnim i javnim djelovanjem te različitim javnim nastupima nastavnika unaprijedi prepoznatljivost Odjela i njegov kredibilitet

Mjera 4.3: poticati objavljivanje stručnih radova

Indikatori provedbe: broj organiziranih stručnih skupova, broj javnih nastupa, broj objavljenih stručnih radova, priručnika i skripti

**Cilj 5: povećati djelovanje kroz strukovne udruge**

Mjera 5.1: poticati aktivno sudjelovanje nastavnika u strukovnim organizacijama

Indikatori provedbe: doprinos radu i suradnja sa domaćim i međunarodnim frankofonskim udrugama i društvima

Kultura kvalitete

**Cilj 1.: poticati pozitivno radno ozračje na Odjelu**

Mjera 1.1.: poticati suradničke odnose u skladu s Etičkim kodeksom Sveučilišta u Zadru

Mjera 1.2: afirmirati potrebnu kontinuiranog usavršavanja djelatnika i studijskih programa

Indikatori provedbe: povratne informacije nastavnog i administrativnog osoblja te spoznaje zadobivene postupcima evaluacije

**Cilj 2: jačati sustav osiguranja i unaprjeđenja kvalitete**

Mjera 2.1: kontinuirano nadograđivati pravilnik i priručnik u kojima će se razrađivati daljnje procedure i mehanizme za poticanje razvoja kvalitete, a koji će uključivati i provjere funkcioniranja sustava

Mjera 2.2: izgraditi Sustav za unutarnje osiguranje kvalitete rada na odjelu na temelju misije i vizije Odjela

Mjera 2.3: poticati stalnu izobrazbu nastavnika/ica za provedbu sustava kvalitete

Mjera 2.4: informirati članove/ce Odjela o primjeni Europskih standarda i smjernica kvalitete u visokom obrazovanju